PATVIRTINTA

Švėkšnos „Saulės“ gimnazijos direktoriaus

2018-03-26 įsakymu Nr. V1-67

**ŠVĖKŠNOS „SAULĖS“ GIMNAZIJOS**

**MOKINIŲ ELGESIO TAISYKLĖS**

I. BENDROSIOS NUOSTATOS

Mokykla, gerbdama mokinių teises, nusakytas Lietuvos Respublikos Švietimo įstatyme, privalo padėti mokiniams išlaikyti ir išsiugdyti pagarbą sau ir kitiems, užtikrinti mokymą(si) pagal Bendrąsias ugdymo programas, apsaugoti individualią ir mokyklos nuosavybę bei įpareigoja mokinius laikytis šios būtinos tvarkos.

**II. MOKINIŲ PAREIGOS**

2.1. Gerbti Lietuvos Respublikos įstatymus, laikytis mokyklos vidaus tvarkos taisyklių, demokratinių gyvenimo normų, tausoti mokyklos ir visuomenės turtą. Vykdyti mokyklos tarybos nutarimus, administracijos, teisėtus pedagogų, aptarnaujančio personalo reikalavimus.

2.2. Sąžiningai vykdyti pagrindinę savo pareigą – pagal gebėjimus stropiai mokytis ir įgyti išsilavinimą. Sąžiningai ir laiku atlikti kontrolines užduotis. Būti atidiems ir aktyviems per pamokas ir maksimaliai išnaudoti mokyklos teikiamas ugdymosi galimybes.

2.3. Aktyviai dalyvauti gimnazijos veikloje ir jai garbingai atstovauti; dalyvauti gimnazijos organizuojamoje neformaliojo ugdymo veikloje.

2.4. Į mokyklą ateiti paruošus visus tos dienos namų darbus.

* 1. Siekti dorinės ir pilietinės brandos.
  2. Gerbti valstybinę kalbą, tautos kultūrą ir tradicijas.
  3. Laikytis žmonių bendrabūvio normų: gerbti vyresniuosius, mokytojus, mokyklos darbuotojus, klasės draugus, kitus mokinius. Būti tolerantiškiems kitai nuomonei, kitų tautybių, rasių, religinių bei politinių įsitikinimų atstovams ir nediskriminuoti dėl dalyvavimo visuomenėje, kultūrinėje ar sportinėje veikloje.
  4. Viešose vietose elgtis mandagiai, kultūringai, garbingai atstovauti savo mokyklai.
  5. Pertraukų ir laisvo laiko tarpo tarp pamokų metu („langų“ metu) būti gimnazijoje ir užsiimti prasminga veikla. Norint palikti mokyklos teritoriją laisvu laiku ugdymo proceso metu būtinas tėvų raštiškas sutikimas.

2.10. Laikytis švaros ir tvarkos kabinetuose, koridoriuose, salėse, kitose mokyklos patalpose ir jos teritorijoje. Mokytojui prašant pertraukų metu išeiti iš klasės. Po pamokos palikti tvarkingą klasę, salę.

2.11. Kasdien mokykloje, išskyrus penktadienį, (o jai atstovaujant ir penktadieniais), **dėvėti** tvarkingą mokyklinę uniformą. Kūno kultūros, šokio pamokose – tam skirtą aprangą.

2.12. Laikytis asmens higienos normų. Viršutinius drabužius (striukes, paltus, kepures, sportinę aprangą ir kt.) laikyti mokyklos rūbinėje.

2.13. Į valgyklą eiti per mokiniams skirtas pertraukas. Valgykloje netriukšmauti, nesistumdyti, pagarbiai elgtis su maistu, nesisavinti kitų valgio, nepalikti nenuneštų indų, nesutvarkytų stalų.

2.14. Žinoti ir laikytis priešgaisrinės saugos, saugaus eismo, darbo saugos taisyklių pamokų, pertraukų, renginių ir išvykų metu.

2.15. Jei dėl objektyvių priežasčių mokytojas negali vesti pamokos, mokinys privalo sąžiningai atlikti kito mokytojo skirtas užduotis, laikytis drausmės ir tvarkos taisyklių, be mokytojo leidimo neišeiti iš klasės.

2.16. Mokinys, išvykdamas mokytis į kitą mokyklą, privalo atsiskaityti su mokyklos ir miestelio biblioteka. Pristatyti klasės vadovui vadovėlių ir mokymo priemonių atsiskaitymo lapą.

1. **MOKINIUI DRAUDŽIAMA**
   1. Į mokyklą ateiti neblaiviam, pavartojusiam tabako ar kitų psichiką veikiančių medžiagų.
   2. Rūkyti, turėti tabako ir elektroninių cigarečių, energetinių gėrimų. Vartoti alkoholį ir kitas psichiką veikiančias medžiagas, jas atsinešti, platinti mokykloje ir mokyklos teritorijoje.
   3. Be priežasties praleisti pamokas, į jas vėluoti.
   4. Pamokų metu mokykloje dėvėti striukes, paltus, nešioti kepures ir nederančius prie mokyklinės uniformos, keliančius grėsmę aplinkinių saugumui  papuošalus/aksesuarus.
   5. Mokykloje pamokų metu dėvėti sportinę aprangą, išskyrus kūno kultūros, šokio pamokas.
   6. Į mokyklą neštis gyvybei ir sveikatai pavojingus daiktus bei medžiagas (žiebtuvėlius, degtukus, dujų balionėlius, šaltuosius ginklus, pirotechnikos priemones ir kt.).
   7. Niokoti mokyklos turtą, inventorių, mokymo priemones, kitų asmeninius daiktus.
   8. Vestis į mokyklą pašalinius asmenis, žaisti azartinius žaidimus, virtualioje erdvėje skleisti kitų asmenų privatumą pažeidžiančią informaciją.
   9. Pamokų metu naudotis mobiliojo ryšio priemonėmis, fotografuoti ir įrašinėti kitų bendruomenės narių pokalbius, atsinešti ir naudotis garso stiprinimo aparatūrą. Pažeidus šią nuostatą netinkamai naudojami daiktai paimami iš mokinio, perduodami direktoriui ir grąžinami tik tėvams (globėjams, rūpintojams).

3.10. Pamokose turėti karštų ar gaiviųjų gėrimų, maisto produktų, juos gerti ar valgyti, kramtyti gumą.

3.11. Pertraukų ir laisvo laiko tarpo tarp pamokų metu išeiti iš mokyklos teritorijos.

3.12. Nedrausmingai elgtis, vartoti necenzūrinius žodžius, tyčiotis, įžeidinėti aplinkinius pamokų, pertraukų ir renginių metu, viešose vietose (laukiant autobuso, visuomeniniame transporte).

3.13. Kūno kultūros, šokio pamokose ir neformaliojo ugdymo užsiėmimuose atlikti veiksmus, kurie keltų grėsmę dalyvaujančių mokinių sveikatai ar pačiam mokiniui.

3.14. Žiemos metu žaisti su sniegu arti mokyklos pastato, mėtyti sniegą į sienas, langus, praeivius ir transporto priemones.

**IV. MOKINIŲ ATSAKOMYBĖ**

4.1. Mokiniui, nevykdančiam savo pareigų, nesilaikančiam priėmimo į mokyklą sutarties sąlygų, mokinių elgesio taisyklių, vengiančiam lankyti pamokas, mokyklą ar nelankančiam mokyklos, individualiai (priklausomai nuo situacijos) taikomos šios nuobaudos:

4.1.1. mokytojo, klasės vadovo žodinė pastaba;

4.1.2. mokytojo, klasės vadovo pastaba elektroniniame dienyne;

4.1.3. individualus pokalbis – konsultacija su mokyklos socialiniu pedagogu;

4.1.4. individualus pokalbis su administracija dalyvaujant tėvams;

4.1.5. mokinio svarstymas Vaiko gerovės komisijoje;

4.1.6. direktoriaus įsakymu pareikštas papeikimas;

4.1.7. siūlymas vienašališkai nutraukti mokymosi sutartį (jei mokiniui yra daugiau nei 16 metų);

4.1.8. kreipiamasis raštu į Šilutės rajono savivaldybės administracijos Vaiko gerovės komisiją.

4.2. Neatidėliotinu atveju, kai mokinio elgesys daro žalą ar kelia realų pavojų jo paties ir (ar) kitų asmenų gyvybei, sveikatai, saugumui ar turtui, mokyklos darbuotojas, esant Rekomendacijose dėl poveikio priemonių taikymo netinkamai besielgiantiems mokiniams (LR švietimo ir mokslo ministro 2012 m. rugpjūčio 28 d. įsakymas Nr. V-1268) nustatytoms sąlygoms, siekdamas užtikrinti Mokyklos bendruomenės narių ir (ar) aplinkinių saugumą, gali taikyti šias poveikio priemones ar imtis šių veiksmų:

4.2.1. iškviesti mokyklos vadovą ar jo įgaliotą atstovą;

4.2.2. organizuoti mokinio daiktų patikrinimą;

4.2.3. pakeisti mokinio ugdymosi vietą.

4.3. Mokiniui (įstatymų numatytais atvejais jo tėvams (globėjams), nuolat ir sistemingai nevykdančiam savo pareigų, nesilaikančiam priėmimo į mokyklą sutarties, vengiančiam lankyti mokyklą, taikoma administracinė atsakomybė ir pateikiama informacija savivaldos ar teisėsaugos institucijoms.

4.4. Praleidus pamokas kitą dieną atnešti klasės vadovui tėvų (globėjų, rūpintojų) ar gydytojo pažymą.

4.5. Pavėlavusiam į pamoką mokiniui pusę ir daugiau pamokos laiko mokytojas į dienyną įrašo ,,n“.

4.6. Mokiniui gavus drausminę nuobaudą, informuojami jo tėvai.

**V. BAIGIAMOSIOS NUOSTATOS**

5.1. Mokiniai/mokytojai pasirašytinai supažindinami su šiomis taisyklėmis kiekvienų mokslo metų rugsėjo mėnesio pirmąją savaitę.

5.2. Tėvai su mokinių elgesio taisyklėmis supažindinami žinute per elektroninį dienyną su nuoroda į mokyklos internetinę svetainę. Taisyklės primenamos ir tėvų susirinkimų metu.

5.3. Taisyklės skelbiamos mokyklos internetinėje svetainėje, mokyklos stenduose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Klasių vadovų metodinės grupės posėdyje

2018-02-05, prot. Nr.1

PRITARTA

Mokytojų tarybos posėdyje

2018-02-26, prot. Nr.2